मेहुल चौकसी की कोरोना रिपोर्ट आई सामने, अस्पताल में किया गया है भर्ती
‘एंटीगुआ न्यूज रूम’ की रिपोर्ट के मुताबिक, मेहुल चोकसी को को जेल से क्वारंटीन सेंटर में शिफ्ट किया गया है, उससे पहले उसका कोविड टेस्ट करवाया गया।
नई दिल्ली. भारतीय बैंक से कर्ज धोखाधड़ी के मामले में वांछित भगोड़ा हीरा कारोबारी मेहुल चोकसी इस वक्त डोमिनिका की गिरफ्त में है। डोमिनिका प्रशासन ने मेहुल चोकसी का कोविड-19 टेस्ट करवाया है, जो निगेटिव आया है। ‘एंटीगुआ न्यूज रूम’ की रिपोर्ट के मुताबिक, मेहुल चोकसी को को जेल से क्वारंटीन सेंटर में शिफ्ट किया गया है, उससे पहले उसका कोविड टेस्ट करवाया गया। रिपोर्ट के मुताबिक, लोकल मीडिया ने जब चोकसी तक पहुंचने की कोशिश की तो स्थानीय पुलिस ने उसतक सिर्फ उसके वकीलों की पहुंच की बात कही।'चोकसी शायद अपनी प्रेमिका को डोमिनिका में डिनर कराने ले गया था'एंटीगुआ और बारबुडा के प्रधानमंत्री गैस्टन ब्राउन ने कहा है कि शायद चोकसी अपनी प्रेमिका को डिनर (रात्रि भोजन) कराने अथवा उनके साथ ''अच्छा वक्त'' बिताने नाव के जरिए पड़ोसी देश डोमिनिका गया था। ‘एंटीगुआ न्यूज रूम’ के मुताबिक, ब्राउन ने कहा कि डोमिनिका की सरकार और कानून लागू करने वाली एजेंसियां उसे भारत को प्रत्यर्पित कर सकती हैं क्योंकि वह एक भारतीय नागरिक है। नई दिल्ली. भारतीय बैंक से कर्ज धोखाधड़ी के मामले में वांछित भगोड़ा हीरा कारोबारी मेहुल चोकसी इस वक्त डोमिनिका की गिरफ्त में है। डोमिनिका प्रशासन ने मेहुल चोकसी का कोविड-19 टेस्ट करवाया है, जो निगेटिव आया है। ‘एंटीगुआ न्यूज रूम’ की रिपोर्ट के मुताबिक, मेहुल चोकसी को को जेल से क्वारंटीन सेंटर में शिफ्ट किया गया है, उससे पहले उसका कोविड टेस्ट करवाया गया। रिपोर्ट के मुताबिक, लोकल मीडिया ने जब चोकसी तक पहुंचने की कोशिश की तो स्थानीय पुलिस ने उसतक सिर्फ उसके वकीलों की पहुंच की बात कही।'चोकसी शायद अपनी प्रेमिका को डोमिनिका में डिनर कराने ले गया था'उन्होंने कहा, ''हमें प्राप्त हो रही सूचना के मुताबिक, मेहुल चोकसी शायद अपनी प्रेमिका को डिनर कराने या अच्छा वक्त बिताने डोमिनिका गया और वहां पकड़ा गया। यह एक ऐतिहासिक गलती होगी क्योंकि एंटीगुआ में चोकसी एक नागरिक है और हम उसे प्रत्यर्पित नहीं कर सकते।'' ब्राउन ने कहा, ''समस्या यह है कि अगर चोकसी को इसलिए वापस भेजा जाता है कि वह एंटीगुआ का नागरिक है जबकि भले ही उसकी नागरिकता अस्थिर है, फिर भी उसे संवैधानिक एवं वैधानिक संरक्षण प्राप्त है। हमें इस बात में कोई संदेह नहीं है कि आखिरकार चोकसी की नागरिकता रद्द की जाएगी क्योंकि उसने अपने बारे में जानकारी का खुलासा नहीं किया था।''एक निजी विमान डोमिनिका पहुंचा‘एंटीगुआ न्यूज रूम’ के मुताबिक कतर एयरवेज का एक निजी विमान डोमिनिका में डगलस-चार्ल्स हवाई अड्डे पर उतरा, जिसके बाद चोकसी के प्रत्यर्पण को लेकर अटकलें लगने लगी हैं। एंटीगुआ और बारबुडा से रहस्यमय परिस्थितियों में लापता हुए चोकसी को पड़ोस के डोमिनिका में पकड़ा गया था। ब्राउन ने रेडिशा शो में बताया कि चोकसी के प्रत्यर्पण के लिए जरूरी दस्तावेज लेकर विमान भारत से आया है। भारतीय प्राधिकारों ने इस बारे में हालांकि आधिकारिक तौर पर पुष्टि नहीं की है।कतर की एक्जीक्यूटिव उड़ान ए7सीईई के सार्वजनिक तौर पर उपलब्ध आंकड़ों के मुताबिक इस विमान ने 28 मई को तड़के तीन बजकर 44 मिनट पर दिल्ली हवाई अड्डे से उड़ान भरी और उसी दिन स्थानीय समयानुसार दिन में एक बजकर 16 मिनट पर डोमिनिका पहुंचा। डोमिनिका के उच्च न्यायालय ने चोकसी को उसके यहां से ले जाने पर रोक लगा दी है और इस मामले में दो जून को खुली अदालत में सुनवाई के बाद ही आगे की कार्रवाई पर फैसला होगा।जबरदस्ती डोमिनिका लाया गया चोकसी?चोकसी ने आरोप लगाया है कि एंटीगुआ और भारतीय की तरह दिखने वाले पुलिसकर्मियों ने उसे एंटीगुआ और बारबुडा में जॉली बंदरगाह से अगवा किया और उसे डोमिनिका ले गए। डोमिनिका से चोकसी की एक तस्वीर सामने आयी है जिसमें उसकी आंखें सूजी हुई थीं और उसके हाथ पर खरोंच के निशान थे।क्या है चोकसी पर आरोप?चोकसी और उसके भांजे नीरव मोदी ने पंजाब नेशनल बैंक से 13,500 करोड़ रुपये की धनराशि का कथित तौर पर गबन किया। नीरव मोदी लंदन की एक जेल में बंद है और वह भारत प्रत्यर्पित किए जाने के खिलाफ मुकदमा लड़ रहा है। चोकसी ने 2017 में एंटीगुआ एंड बारबुडा की नागरिकता ली थी और जनवरी 2018 के पहले हफ्ते में भारत से भाग गया था। इसके बाद ही यह घोटाला सामने आया था। दोनों ही सीबीआई जांच का सामना कर रहे हैं।